മാനസ കൊലപാതകം പട്നയില് പ്രതികളെ സഹായിച്ച ഡ്രൈവര് അറസ്റ്റില് കൊച്ചി: കോതമംഗലത്തെ മാനസ കൊലപാതക കേസില് ഒരാള് കൂടി പിടിയില്. പട്നയില് പ്രതികളെ സഹായിച്ച ടാക്സി ഡ്രൈവര് മനേഷ് കുമാര് ആണ് പിടിയില് ആയത്. കള്ളത്തോക്ക് നിര്മ്മിക്കുന്ന സംഘവുമായി രഖിലിനെ ബന്ധിപ്പിച്ച വ്യക്തി മനേഷാണെന്നാണ് പൊലീസ് പറയുന്നത്. രാഖിലിന് തോക്ക് നല്കിയ ബിഹാര് മുന്ഗര് സ്വദേശി സോനു കുമാര് മോദിയെയും പൊലീസ് പിടികൂടിയിരുന്നു. മനേഷ് കുമാറിനെയും സോനു കുമാറിനെയും ഇന്ന് തന്നെ കൊച്ചിയിലെത്തിച്ചേക്കും. തോക്കിനായി രഖില് നല്കിയത് 50,000 രൂപയാണ്. രാഖിലിന്റെ സുഹൃത്തില് നിന്നാണ് സോനുവിനെ കുറിച്ചുള്ള വിവരം ലഭിച്ചതെന്നാണ് സൂചന. പ്രതിയെ മുന്ഗര് കോടതിയില് ഹാജരാക്കി കോതമംഗലത്തേക്ക് ട്രാന്സിസ്റ്റ് വാറന്റ് വാങ്ങി. തുടര്ന്ന് ഇയാളുമായി പൊലീസ് സംഘം കേരളത്തിലേക്ക് തിരിച്ചു. ജൂലൈ 30 നാണ് എറണാകുളം കോതമംഗലത്ത് ഡന്റല് കോളജ് വിദ്യാര്ഥിനിയായ മാനസയെ രഖില് വെടിവെച്ച് കൊന്നത്. മാനസയെ കൊലപ്പെടുത്തിയ ശേഷം രാഖിലും ആത്മഹത്യ ചെയ്തു. ബെംഗളൂരുവില് എംബിഎ പഠിച്ച് ഇന്റീരിയര് ഡിസൈനറായി ജോലിചെയ്യുകയായിരുന്നു രഖില്.